Алфред дьо Мюсе
Какво е поезията?

Превод от френски: Пенчо Симов, 1978

chitanka.info

Да гони всеки спомен и мисъл уточнена

на златна ос от него да бъде закрепена —

неясна и тревожна, но без да й личи;

мечтата мимолетна да увековечи,

от красота и правда съзвучия да сплита,

да слуша своя гений и други да не пита;

да плаче и се смее безцелно, в самота,

и от едничка дума, усмивка, взор, мечта

да пресъздава чудо, дарено с власт могъща,

сълзата в бисер да превръща:

това е за поета страстна цел,

живот, богатство, порив без предел.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.